Legal Document

Category: 373

Text:
30. ΑΝΑΓΚ. ΝΟΜΟΣ 1629 της 14/18 Φεβρ. 1939 Περί συμπληρώσεως και προσθήκης διατάξεων εις τον Α. Ν. 1366 περί απαγορεύσεως δικαιοπραξιών εις παραμεθορίους, παρακτίους περιοχάς. (Τροποποιούνται τα άρθρ. 1 και 2 και ερμηνεύονται το εδ. 2 του άρθρ. 3 και το άρθρ. 7 του Α. Ν. 1366/1938 και το άρθρ. 2 του Νόμ. 3250/1924). Η αληθής έννοια του άρθρ. 2 του ν. 3250 περί κυρώσεως του από 3 Σεπτ. 1924 Ν. Δ/τος περί απαγορεύσεως δικαιοπραξιών επί ακινήτων είναι ότι αι εν αυτώ αναφερόμεναι απαγορεύσεις ετάχθησαν υπέρ του Δημοσίου. Εντός προθεσμίας δυο (2) ετών από της ενάρξεως της ισχύος του παρόντος νόμου, ο υπουργός της Γεωργίας, δι’αποφάσεώς του εκδιδομένης μετά γνώμην του συμβουλίου εποικισμού και υπό τον όρον της καταβολής των υπέρ του ειδικού ταμείου εποικισμού νενομισμένων δικαιωμάτων, δύναται να αίρη, δι’αποφάσεώς του δημοσιευομένης εις την Εφημερίδα της Κυβερνήσεως τας εκ του άρθρ. 2 του ν. 3250 απαγορεύσεις και ως προς τας δικαιοπραξίας συναφθείσας προ της ενάρξεως της ισχύος του Α. Ν. 1366/1938 περί απαγορεύσεως δικαιοπραξιών εν τοις παραμεθορίοις κατά παράβασιν των ορισμών του εδ. 2 του άρθρ. 2 του ν. 3250. Από της δημοσιεύσεως της περί άρσεως υπουργικής αποφάσεως, η δι’ην η άρσις δικαιοπραξία λογίζεται έγκυρος αφ’ ης συνωμολογήθη. Αι διατάξεις του παρόντος άρθρου ισχύουσι και επί των μη τελεσιδίκων δικαστικώς κεκριμένων (Άρθρ. 5 Α. Ν. 1629/1939). (Αντί για τις σελ. 307(β)-310,11) Σελ. 307(γ) Τεύχος 1124-Σελ. 15 Απαγορευμένες και Ανώμαλες δικαιοπραξίες 17.Γ.δ.27-30 17.Γ.δ.30 Απαγορευμένες και Ανώμαλες δικαιοπραξίες